Tikrasis imbieras

Tikrasis imbieras (Zingiber officinale) – imbierinių (Zingiberaceae) šeimos prieskoninis augalas, kurio šakniastiebyje yra nuo 1 iki 3 % eterinių aliejų. Vartojamas kaip prieskonis.Imbieras. Visuotinė lietuvių enciklopedija. Nuoroda tikrinta 2022-05-24.

 Prieskoninės ir vaistinės savybės 


Naudojamas stambus mėsingas šakniastiebis, dar vadinamas imbiero šaknimi, nors iš tiesų tai nėra šaknis. Šviežias imbieras išsišakojęs kaip ragai, džiovintas pardavinėjamas šviesių smėlio spalvos miltelių forma.

Gaivus, citriną primenantis kvapas, aštraus, šilto, „kandančio“ skonio.


Paplito iš Pietų Kinijos. Visame pasaulyje imbieras šiandien yra vienas iš svarbiausių ir labiausiai vertinamų prieskonių. Tik Europoje jis dar nėra toks paplitęs, nors prieš gerus du tūkstančius metų senovės Romoje buvo tikrai populiarus prieskonis.

 Naudojimas ir tradicijos 

 Šviežias imbieras 
Šviežas imbieras populiarus Pietryčių Azijoje. Imbieras sutarkuojamas arba smulkiai sukapojamas ir dedamas į patiekalus, kurių nereikia ilgai virti ar kepti. Tuomet išlieka gaivus ir sykiu aštrus pikantiškas skonis. Ilgiau verdant imbieras tampa aštresnis, tačiau jo gaivus skonis ir aromatas išnyksta. Tailande tarkuotu imbieru (kartu su prieskonių pastomis) gardinami kokoso pieno pagrindu ruošiami troškiniai – kariai. Indonezijoje iš imbiero ir uoginės paprikos paruošta tyrele prieš kepant įtrinama mėsa.

Imbiero arbata (ploni griežinėliai užplikomi vandeniu arba trumpai paverdami) – aromatingas, aštrokas ir sveikas gėrimas, tinkantis tiek esant tropiniam karščiui, tiek žvarbiam kalnų šalčiui.

 Keptas imbieras 
Visai kitoks yra kepto imbiero skonis. Riebaluose, paprastai kartu su kapotais svogūnais ar česnakais, pakepintas susmulkintas imbieras praranda nemažai aštrumo, užtat įgyja švelnų subtilų aromatą. Toks metodas ypač mėgstamas Šiaurės Indijos virtuvėje, kur šitaip paruošiami gardūs aromatingi padažai.

Kinų virtuvėje imbieras tiek verdamas, tiek kepamas. Į ilgiau gaminamus patiekalus dedami imbiero griežinėliai, kad atiduotų visą savo skonį, o maišant trumpai ir labai įkaitintame aliejuje gaminami patiekalai paprastai gardinami smulkiai sukapotu arba tarkuotu imbieru. Tradicinėje japonų virtuvėje imbiero naudojama mažiau – pavyzdžiui, išspaustu imbieru prieš gaminimą aptepama vištiena. Prie sušio patiekiamas marinuotas imbieras – jam naudojami labai jauni šakniastiebiai.

Amerikoje populiarus imbierinis alus. Nors tai smarkiai nuo alaus nutolęs gėrimas, tačiau jau viduramžiais imbieras buvo naudojamas salyklui gaminti.

 Džiovintas imbieras 
Džiovinto imbiero miltelių dedama į kario mišinį, kinišką penkių prieskonių mišinį. „Gryni“ milteliai dažniausiai naudojami kepiniams.

 Produkcija 

Tūkstančiai tonų (2008 m.)   382   328   192   176   161   140   77   49   27   11

 Etimologija 
Žodis im̃bieras (taip at užrašytas im̃beras, im̃bėras, im̃bieris, im̃biras) yra skolinys iš , toliau – iš  ←  ← . Graikiškas žodis atkeliavęs iš Indijos:  ← . Nors sanskrito žodį formaliai būtų galima laikyti śr̥ṅga- (‘ragas’) vediniu, bet tai greičiausiai tėra sanskritizuotas skolinys iš dravidų kalbų *cinki-wēr (plg. tamil., malajal. iñci, kodavų iñce ‘imbieras’ ir tamil. vēr, telug. vēru, kanad. bēru ‘šaknis’).

 Išnašos 

 Nuorodos 
 Plant Cultures: Ginger 



Kategorija:Prieskoniniai augalai
Kategorija:Vaistiniai augalai